Cuneiform Tablet Kt 94/k 1051B (AKT 6a 50)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša ki-ma i-dí-a-šùr DUMU ku-bi₄-dí ù ku-la É i-dí-a-bi₄-im a-na ḫu-bu-ul i-dí-a-bi₄-im ik-nu-ku-ma am-tám ù ÌR uš-té-ṣí-ú i-na šál-ší-im ú-mì-im a-šur-i-mì-tí DUMU a-mur-DINGIR ša ki-ma šál-ma-a-šur 17 ma-na KÙ.BABBAR a-na ṣí-ib-tim il₅-qé-ma a-na ḫu-bu-ul i-dí-a-bi₄-im a-na ša ki-ma i-dí-a-šùr ù ku-lá a-lá-ḫu-um DUMU i-dí-sú-en li-ba-a DUMU ú-zu-a ù šu-be-lúm DUMU šál-ma-a-šur iš-qúl-ma É-tí am-tám ù ÌR ša i-dí-a-bi₄-im a-na a-šur-i-mì-tí DUMU a-mur-DINGIR ša ki-ma šál-ma-a-šùr ú-šé-ru a-na a-wa-tim a-ni-a-tim kà-ru-um kà-né-eš i-dí-ni-a-tí-ma ṭup-pá-am ša ší-bu-tí-ni IGI GÍR ša a-šùr ni-dí-in IGI ú-ra-a IGI a-ku-za IGI MAR.TU-ba-ni IGI lá-qé-pì-im IGI i-tur₄-DINGIR